258 OBSERVATIONES ZOOLOGICAE. 
LACERTA AGILIS GRISEA. 
Ao. 1793. d. 27. Sept. (Ao. II. Reip.) capta ad vallum urbis. Capitis squama 
apicis una. Seriei sequentis duae , in quibus nares ; hae nasales vocari poterunt. 
Tertiae, seriei tres , lateralibus parvis. Quartae quatuor ; hae erunt frontales. 
Sequitur una oblonga sexangularis , circum quam quatuor aliae positae ? qua- 
rum duae laterales bifidae. Inter duas posteriores et canthum oculi posterio- 
rem squama exigua : hae verticales dici possunt. Quatuor tandem occipitales, 
duae intermediae anteriore triangulari basi antice sita trifida, posteriore mi- 
nima ; duae laterales magnae. Hae squamae omnes punctis nigris adspersae. 
Margo superior orbitarum serie squamarum duplici ; squama supra canthum 
anteriorem oblonga, majori, superjecta alia minore inter illam et frontalem 
posteriorem atque verticalem anteriorem. Sequuntur retrorsum in superiore 
ordine squamulae granulatae octo ; in inferiore ordine quinque longiores. Pal- 
pebrae plurimis minutissimis squamulis obsitae. 
Margo maxillae superioris post illam apicis squamas habet sex , tres priores 
quadratas, aequales; quartam sub oculo longiorem. Inter oculos et aures sub 
occipitali squamae quatuor, duabus mediis longioribus; infra priorem longam 
una major orbicularis , retro illam sex septemve minores in orbiculum positae. 
In maxilla inferiore post illam apicis sex marginales , postrema longiore. 
Sub his quinque aliae majores, subtrapeziformes , sensim majores, quarta re- 
liquis majore. Gulae squamulae plures ellipticae diametro majore in longum 
porrecto , postremis lateralibus sensim paulo majoribus , una in squamae ma- 
xillaris postremae sinum immissa. 
Collaris aliqua species subtus ab una aure ad alteram ducta , linearis , ex 
tribus ordinibus minutissimarum squamarum compqsita. Tum regio post hoc 
collare ex tredecim ordinibus squamarum parvarum orbicularium ; post quam 
series squamarum majorum novem subquadratarum. Post hanc rursus collare 
latius priori , depressiusculum , ex octo seriebus squamarum minutissimarum 
granulatarum compositum. 
Jam series squamarum majorum ab insertione pedis unius ad alterum ducta, 
ex sex squamis oblique in longum ductis constans in utroque latere , tribus mi- 
noribus medium occupantibus. Jam veniunt series ventrales viginti septem, 
quarum quaelibet constat ex squamis transversis sex subparallelogrammis, quae 
omnes in medio ventre aequalis fere sunt latitudinis , sed quia venter in an- 
teriore et posteriore parte angustatur, duae squamae mediae et squama extrema 
